মানুষের পৃথিবীর কেন্দ্রে মানুষই সব থেকে বেশি গুরুত্বপূর্ণ, সন্দেহ নেই৷ কিন্ত্ত তার পরেও মনুষ্যেতর প্রাণীকুল, বিশেষত স্তন্যপায়ী প্রজাতির যারা, তাদের প্রতি মানুষের দুর্বলতা থেকেই যায়৷ আর সেখান থেকেই হয়তো এই বইটির জন্ম৷ বিস্তর গবেষণা করে স্তন্যপায়ী প্রাণীর বিবর্তনের ইতিবৃত্তটি ফিরে পড়ার সার্থক প্রয়াস৷ লিখনশৈলীতে গবেষণার ধার ও ভার, দু&rsquo;টির ছাপই স্পষ্ট৷ কিন্ত্ত পড়তে পড়তে ভারগ্রস্ত হন না পাঠক৷ প্রাণীগুলির বিবরণের সঙ্গে সঙ্গে রয়েছে তাদের ছবিও৷ তথ্যনির্ভর ও ব্যবহারযোগ্য এক সহায়ক বই৷ বাঘ, হাতি, গন্ডার, বাঁদর, শুশুক, ইঁদুর নিয়ে বাংলায় এমন ফিল্ড গাইড খুব নেই৷ সহজে বোঝার জন্য সাধারণ মানুষ, শিশু থেকে বৃদ্ধ, সবার কথা মাথায় রেখে তৈরি করা৷